pythainlp/thaigov-v2-corpus-22032023 huggingface dataset:
วันศุกร์ที่ 13 มกราคม 2566
13/01/2566
​ผู้แทนนักศึกษาหลักสูตร ปนป.12 สถาบันพระปกเกล้าร่วมมอบจักรยาน 40 คัน เพื่อเป็นของขวัญให้เยาชนเนื่องในงานวันเด็กแห่งชาติ ทำเนียบรัฐบาล 14 ม.ค. นี้
​ผู้แทนนักศึกษาหลักสูตร ปนป.12 สถาบันพระปกเกล้าร่วมมอบจักรยาน 40 คัน เพื่อเป็นของขวัญให้เยาชนเนื่องในงานวันเด็กแห่งชาติ ทำเนียบรัฐบาล 14 ม.ค. นี้
วันที่ 13 ม.ค. 66 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ตัวแทนนักศึกษาหลักสูตรผู้นำยุคใหม่ในระบอบประชาธิปไตย รุ่นที่ 12 (ปนป.12) สถาบันพระปกเกล้า ได้มอบจักรยานจำนวน 40 คัน แก่สำนักเลขาธิการนายกรัฐมนตรี (สลน.) เพื่อนำไปเป็นของขวัญมอบให้แก่เด็กและเยาวชน เนื่องในวันเด็กแห่งชาติ ประจำปี 2566 ณ ทำเนียบรัฐบาล ในวันที่ 14 ม.ค. 66 นี้ โดยมีผู้แทนจาก สลน. เป็นผู้รับมอบ
ทั้งนี้ การมอบจักรยานเพื่อเป็นของขวัญเนื่องในวันเด็กแห่งชาติในครั้งนี้ เป็นหนึ่งในหลายกิจกรรมที่กลุ่มนักศึกษา ปนป.12 สถาบันพระปกเกล้าดำเนินการเพื่อสังคม โดยกิจกรรมอื่นที่ดำเนินอยู่ในขณะนี้อย่างเช่นโครงการ "เห็นด้วยหู รู้ด้วยใจ" ที่ได้ร่วมกับทีมนักศึกษาคณะดนตรี มหาวิทยาลัยอัสสัมชัญในการสร้างสรรค์ผลงานเพลงร่วมกับเยาวชนในโรงเรียนสอนคนตาบอดกรุงเทพฯ ตลอดจนกิจกรรมให้ความช่วยเหลือเยาวชนที่ด้อยโอกาสในสถานสงเคราะห์อีกหลายแห่ง
น.ส.ไตรศุลี กล่าวว่า ปนป.12 เป็นหลักสูตรที่สถาบันพระปกเกล้าจัดขึ้นเพื่อการพัฒนาศักยภาพของคนรุ่นใหม่ที่มุ่งทำงานเพื่อประโยชน์ส่วนรวม ให้เป็นผู้นำที่มีความสามารถรอบด้าน ยืดหยุ่น เป็นผู้นำแห่งการเปลี่ยนแปลง ภายใต้วิถีประชาธิปไตย โดยมีผู้ผ่านการคัดเลือกเข้าร่วมทั้งภาคการเมือง ราชการ ประชาสังคม และเอกชน รวม 120 คน ซึ่งตลอดหลักสูตรมีการศึกษาทั้งในห้องเรียนที่ให้ความสำคัญกับเนื้อหาการเปลี่ยนแปลงของโลกยุคใหม่ และผู้นำที่เหมาะสมกับพลวัตสังคมยุคใหม่ และการศึกษานอกห้องเรียนที่เน้นความสำคัญไปที่การนำความรู้จากห้องเรียนไปสู่การพัฒนาสังคม
วันศุกร์ที่ 13 มกราคม 2566
13/01/2566
PM meets with Special Envoy of the Government of Japan for National Reconciliation in Myanmar
PM meets with Special Envoy of the Government of Japan for National Reconciliation in Myanmar
January 13, 2023, at 1300hrs, at the Purple Room, Thai Khu Fah Building, Government House, Mr. SASAKAWA Yohei, Special Envoy of the Government of Japan for National Reconciliation in Myanmar and chairman of The Nippon Foundation, paid a courtesy call on Prime Minister and Defense Minister Gen. Prayut Chan-o-cha on occasion of his visit to Thailand. Deputy Secretary-General to the Prime Minister and Acting Government Spokesperson Anucha Burapachaisri disclosed gist of the meeting as follows:
The Prime Minister and Mr. Sasakawa constructively exchanged view on the Myanmar situation, and agreed on the non-violence. Both parties also came to terms to support peaceful resolution for peace and reconciliation.
วันศุกร์ที่ 13 มกราคม 2566
กรมการขนส่งทางบกเปิดให้ผู้ขับรถแท็กซี่นำมิเตอร์ที่ปรับจูนแล้วเข้าตรวจสอบความถูกต้องก่อนออกให้บริการตามอัตราค่าโดยสารใหม่ ณ สถานีกลางบางซื่อ (สถานีกลางกรุงเทพอภิวัฒน์)
...
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม เปิดเผยว่า ตามที่กระทรวงคมนาคมได้มีประกาศปรับอัตราค่าโดยสารรถแท็กซี่ในเขตกรุงเทพมหานคร และได้ลงประกาศราชกิจจานุเบกษาฯ แล้ว ผู้ขับรถแท็กซี่ต้องนำมิเตอร์ไปปรับจูนมาตรค่าโดยสารที่บริษัทผู้จำหน่ายมิเตอร์ให้ถูกต้องตามประกาศฯ และนำมิเตอร์ที่ปรับจูนแล้วมาที่สำนักงานขนส่งกรุงเทพมหานครพื้นที่ 5 ส่วนตรวจสภาพรถ งานตรวจสภาพรถรับจ้างและรถอื่น อาคาร 4 เพื่อให้เจ้าหน้าที่ตรวจรับรองความถูกต้องและทำการซีลตะกั่วที่มิเตอร์ก่อนออกให้บริการประชาชน และตั้งแต่วันที่ 16 มกราคม - 28 กุมภาพันธ์ 2566 กรมการขนส่งทางบก (ขบ.) ได้อำนวยความสะดวกสำหรับผู้ขับแท็กซี่ในการปรับจูนมิเตอร์ให้ถูกต้อง โดยได้ร่วมมือกับ 4 บริษัทเอกชน ได้แก่ บริษัท เพาเวอร์เมติค จำกัด (ยี่ห้อ Printax, ROYAL) บริษัท ซันไทมิเตอร์ จำกัด (ยี่ห้อมิเตอร์ 3TM) บริษัท จีพีเอสไทยสตาร์ จำกัด (ยี่ห้อ G-TAX) และบริษัท ทีเอชที โปรเกรส จำกัด (ยี่ห้อ PROFITTO) นำเจ้าหน้าที่ของทั้ง 4 บริษัทมาให้บริการปรับจูนมิเตอร์ ณ สถานีกลางบางซื่อ (สถานีกลางกรุงเทพอภิวัฒน์) โดยมิเตอร์ต้องอยู่ในสภาพสมบูรณ์ไม่ชำรุด บกพร่อง และหลังการปรับจู ขบ. ได้จัดเจ้าหน้าที่ให้บริการตรวจสอบรับรองความถูกต้องของมิเตอร์ตามที่กฎหมายกำหนด ณ สถานีกลางบางซื่อ สำหรับมิเตอร์นอกจาก 4 ยี่ห้อดังกล่าว หลังจากนำมิเตอร์ปรับจูนที่บริษัทผู้จำหน่ายมิเตอร์แล้ว สามารถนำมิเตอร์มารับรองความถูกต้อง ณ สถานีกลางบางซื่อ ได้เช่นกัน โดยเปิดให้บริการวันจันทร์ - เสาร์ ตั้งแต่เวลา 08.00 - 17.00 น.
รองอธิบดีกรมการขนส่งทางบก กล่าวเพิ่มเติมว่า ขบ. ได้เน้นย้ำให้ผู้ขับรถแท็กซี่ต้องพัฒนาคุณภาพในการให้บริการประชาชน ไม่ปฏิเสธผู้โดยสาร หรือไม่ฉวยโอกาสเอาเปรียบผู้ใช้บริการในการเก็บค่าโดยสารเกินจากมิเตอร์ รวมถึงให้ปฏิบัติตามกฎหมายว่าด้วยรถยนต์และกฎหมายว่าด้วยการจราจรทางบกอย่างเคร่งครัด ทั้งนี้การปรับอัตราค่าโดยสารตามประกาศฯ ดังกล่าว เพื่อให้เกิดความเหมาะสมและเป็นธรรม หลังจากไม่ได้ปรับอัตราค่าโดยสารมาแล้วกว่า 8 ปี โดย ขบ. จะนำระบบตัดแต้มรถโดยสารสาธารณะมาใช้ควบคุมและกำกับคุณภาพการให้บริการ เพื่อเพิ่มประสิทธิภาพของการให้บริการของรถแท็กซี่และดำเนินการลงโทษผู้ฝ่าฝืนขั้นสูงสุด ซึ่งมีโอกาสถูกพักใช้หรือเพิกถอนใบอนุญาตขับรถได้ หากประชาชนพบเห็นรถแท็กซี่มีพฤติกรรมปฏิเสธผู้โดยสาร ขับรถประมาท พูดจาไม่สุภาพ หรือเรียกเก็บค่าโดยสารเกินจากมิเตอร์ สามารถแจ้งศูนย์คุ้มครองผู้โดยสารรถสาธารณะ สายด่วน 1584 ตลอด 24 ชั่วโมง
วันเสาร์ที่ 14 มกราคม 2566
14/01/2566
รมว.สุชาติ เปิดงานฉลองวันเด็กแห่งชาติที่ชลบุรี ปลูกฝังเด็กไทยหมั่นเรียนรู้ เติบโตอย่างมีคุณภาพ
รมว.สุชาติ เปิดงานฉลองวันเด็กแห่งชาติที่ชลบุรี ปลูกฝังเด็กไทยหมั่นเรียนรู้ เติบโตอย่างมีคุณภาพ
วันที่14มกราคม2566นายสุชาติชมกลิ่นรัฐมนตรีว่าการกระทรวงแรงงานเป็นประธานกล่าวให้โอวาทแก่เด็กเนื่องในการจัดงานฉลองวันเด็กแห่งชาติจังหวัดชลบุรีประจำปี2566โดยมีนายธวัชชัยศรีทองผู้ว่าราชการจังหวัดชลบุรีนายวิทยาคุณปลื้มนายกองค์การบริหารส่วนจังหวัดชลบุรีพร้อมด้วยผู้บริหารส่วนราชการจังหวัดชลบุรีผู้บริหารกระทรวงแรงงานและหัวหน้าส่วนราชการกระทรวงแรงงานจังหวัดชลบุรีและเด็กๆที่มาร่วมงานหลายพันคนร่วมให้การต้อนรับณบริเวณสนามหน้าศาลากลางจังหวัดชลบุรี
นายสุชาติกล่าวว่าเป็นที่ทราบกันดีว่าวันเสาร์ที่2ของเดือนมกราคมของทุกปีรัฐบาลได้กำหนดให้เป็นวันเด็กแห่งชาติซึ่งในปีนี้ท่านนายกรัฐมนตรีพล.อ.ประยุทธ์จันทร์โอชาได้มอบคำขวัญวันเด็กแห่งชาติประจำปี2566ไว้ว่า“รู้หน้าที่มีวินัยใฝ่ความดี”เพื่อให้ทุกภาคส่วนของสังคมได้มีส่วนร่วมในการพัฒนาเด็กและเยาวชนเพราะเด็กในวันนี้จะเติบโตเป็นทรัพยากรมนุษย์ที่มีคุณค่ายิ่งต่อการพัฒนาประเทศจึงต้องได้รับการพัฒนาอย่างเต็มศักยภาพเพื่อจะได้เติบโตเป็นพลเมืองที่ดีมีคุณภาพในอนาคตหากได้รับการอบรมสั่งสอนปลูกฝังแต่สิ่งดีๆพวกเขาก็จะเติบโตเป็นสมาชิกที่ดีมีคุณภาพของสังคมสิ่งสำคัญสำหรับทุกคนคือการรู้หน้าที่เด็กๆมีหน้าที่ต้องตั้งใจเรียนเป็นเด็กดีของคุณพ่อคุณแม่เมื่อเรารู้หน้าที่ของตนเองก็จะทำให้เสริมสร้างการมีวินัยรวมทั้งการเป็นเด็กดีของสังคมเด็กเปรียบเสมือนต้นไม้หากได้รับการดูแลเป็นอย่างดีก็จะเจริญงอกงามผลิดอกออกผลให้เป็นประโยชน์แก่ผู้ดูแลในทางตรงกันข้ามหากไม่ดูแลไม่หมั่นรดน้ำพรวนดินต้นไม้ก็จะไม่เจริญงอกงามหรืออาจตายได้ในที่สุดดังนั้นจึงจำเป็นอย่างยิ่งที่ผู้ใหญ่จะต้องปลูกฝังและมอบแต่สิ่งดีๆให้กับเด็กและเยาวชนขณะเดียวกันเด็กและเยาวชนต้องเรียนรู้หน้าที่และข้อควรปฏิบัติของตนเองไปพร้อมกันเพราะแต่ละคนย่อมต้องมีหน้าที่เป็นของตนเองหากทุกคนสามารถทำหน้าที่ของตนเองอย่างสมบูรณ์สังคมของเราก็จะเป็นสังคมที่มีแต่ความสงบสุข
นายสุชาติกล่าวต่อว่าสำหรับการจัดงานฉลองวันเด็กแห่งชาติจังหวัดชลบุรีในปีนี้ได้รับความร่วมมือจากหลายหน่วยงานทั้งภาครัฐภาคเอกชนบริษัทห้างร้านตลอดจนผู้มีอุปการคุณที่มีส่วนร่วมในการสนับสนุนการจัดงานให้บรรลุวัตถุประสงค์ผมในฐานะรัฐมนตรีว่าการกระทรวงแรงงานขอให้เด็กและเยาวชนทุกคนเห็นความสำคัญของการศึกษาประพฤติปฏิบัติให้อยู่ในระเบียบวินัยมีความขยันซื่อสัตย์กตัญญูรู้คุณพ่อแม่ครูอาจารย์มีจิตสาธารณะมีความรักชาติศาสนาพระมหากษัตริย์น้อมนำหลักปรัชญาของเศรษฐกิจพอเพียงมาเป็นแนวทางในการดำรงชีวิตหมั่นเรียนรู้เพื่อให้สามารถปรับตัวได้ทันต่อการเปลี่ยนแปลงของโลกปัจจุบัน
+++++++++++++++++++
กองเผยแพร่และประชาสัมพันธ์
14มกราคม2566
วันศุกร์ที่ 13 มกราคม 2566
พม. ร่วมงานบำเพ็ญกุศลอุทิศ 100 วัน เหตุการณ์ความรุนแรง จ.หนองบัวลำภู  พร้อมช่วยเหลือผู้ได้รับผลกระทบอย่างต่อเนื่อง
พม. ร่วมงานบำเพ็ญกุศลอุทิศ 100 วัน เหตุการณ์ความรุนแรง จ.หนองบัวลำภู  พร้อมช่วยเหลือผู้ได้รับผลกระทบอย่างต่อเนื่อง
วันนี้ (12 ม.ค. 66) เวลา 07.30 น. นายธนสุนทร สว่างสาลี รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) พร้อมผู้บริหารกระทรวง พม. ร่วมงานบำเพ็ญกุศลอุทิศ 100 วัน ให้กับดวงวิญญาณผู้วายชนม์จากเหตุการณ์ความรุนแรงในพื้นที่ตำบลอุทัยสวรรรค์ อำเภอนากลาง จังหวัดหนองบัวลำภู เมื่อวันที่ 6 ตุลาคม 2565 พร้อมทั้งร่วมไว้อาลัย โดยมี นายสุวิทย์ จันทร์หวร ผู้ว่าราชการจังหวัดหนองบัวลำภู เป็นประธานในพิธีฝ่ายฆราวาส จากนั้น ได้มอบเงินสงเคราะห์สำหรับเด็กในครอบครัวยากจน จำนวน 52 ราย ใน 28 ครอบครัว ผู้สูงอายุในสภาวะยากลำบาก จำนวน 13 ราย คนพิการ จำนวน 12 ราย และผู้มีรายได้น้อยและไร้ที่พึ่ง จำนวน 12 ราย ณ หอประชุมองค์การบริหารส่วนตำบลอุทัยสวรรค์ จังหวัดหนองบัวลำภู นอกจากนี้ ได้เดินทางไปยังโรงเรียนหนองกุงศรีโพธิ์ศรีสมพร เพื่อเยี่ยมศูนย์พัฒนาเด็กเล็กตำบลอุทัยสวรรค์ (ชั่วคราว) และมอบโล่รางวัลชนะเลิศการแข่งขันกีฬาให้แก่ทีมเยาวชน อีกทั้งได้ประชุมติดตามความก้าวหน้าผลการช่วยเหลือเยียวยาผู้ได้รับผลกระทบจากเหตุการณ์ความรุนแรง ณ ห้องประชุมองค์การบริหารส่วนตำบลอุทัยสวรรค์ จังหวัดหนองบัวลำภู
นายธนสุนทร กล่าวเพิ่มเติมว่า วันนี้ ตนพร้อมด้วยผู้บริหารกระทรวง พม. ได้มาร่วมงานบำเพ็ญกุศลอุทิศ 100 วัน ให้กับดวงวิญญาณผู้วายชนม์จากเหตุการณ์ความรุนแรงที่เกิดขึ้น กระทรวง พม. ขอเป็นกำลังใจให้กับครอบครัวผู้ได้รับผลกระทบทุกท่าน ซึ่งรัฐมนตรีว่าการกระทรวง พม. (นายจุติ ไกรฤกษ์) ได้มอบหมายให้ผู้บริหารและเจ้าหน้าที่กระทรวง พม. ในพื้นที่จังหวัดหนองบัวลำภูและจังหวัดใกล้เคียง เข้าไปช่วยเหลือเยียวยาตั้งแต่วันแรกที่เกิดเหตุจนกระทั่งถึงวันนี้ อีกทั้งจัดตั้งทีมปฏิบัติการสังคมสงเคราะห์ 40 ทีม เพื่อเข้าช่วยเหลือ ฟื้นฟู เยียวยาอย่างใกล้ชิดสำหรับผู้ได้รับผลกระทบและครอบครัว ให้ครอบคลุมทั้งด้านสุขภาพจิต การจัดหาทุนการศึกษา การปรับปรุงซ่อมแซมที่อยู่อาศัย การฝึกอาชีพเสริมรายได้ การให้คำปรึกษาเรื่องหนี้สิน รวมถึงการยกระดับคุณภาพชีวิต และการจัดทำแผนชุมชน ทั้งนี้ กระทรวง พม. จะดำเนินการต่อไปอย่างต่อเนื่อง เพื่อให้ชุมชนสามารถจัดการปัญหาของตนเองได้ และกลับมาดำเนินชีวิตที่เข้มแข็ง เป็นปกติสุข โดยเร็วที่สุด
#ช่วย24ชั่วโมง
#ช่วย24ชม
#พมช่วย24ชม
#ข่าวพม.
วันศุกร์ที่ 13 มกราคม 2566
13/01/2566
ผู้นำแรงงานเชียร์ รมว. เฮ้ง รวมพลังให้กำลังใจสานงานกระทรวงแรงงานต่อ
รมว.แรงงาน ยืนยันจะใช้เวลาที่เหลืออยู่ตรงนี้ ทำเพื่อพี่น้องผู้ใช้แรงงานอย่างเต็มที่ให้ดีที่สุดกำชับให้หน่วยงานในสังกัดกระทรวงแรงงานทำงานเชิงรุกอย่างเต็มที่ พร้อมมอบหมายให้กรมสวัสดิการและคุ้มครองแรงงาน และหน่วยงานที่เกี่ยวข้อง พิจารณาดำเนินการตามข้อเร
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า วันนี้ (13 มกราคม 2566) นายมานิตย์ พรมการีย์กุล ประธานสภาองค์การลูกจ้างแรงงานยานยนต์แห่งประเทศไทย นำลูกจ้างแรงงานยานยนต์แห่งประเทศไทย สภาองค์การลูกจ้างสภาแรงงานอุตสาหกรรมเอกชน สภาองค์การนายจ้าง พนักงานองค์การขนส่งมวลชนกรุงเทพ (ขสมก.) เข้าพบเพื่ออวยพรปีใหม่พร้อมให้กำลังใจผม โดยขอให้สานต่องานของกระทรวงแรงงานที่ได้สร้างไว้ อาทิ มาตรการ 3 ขอ (ขอเลือก ขอกู้ และขอคืน) ของสำนักงานประกันสังคม สินเชื่อที่อยู่อาศัยเพื่อผู้ประกันตนมาตรา 33 การหาตลาดจ้างนอกประเทศ “ไทยมีงานทำ” การฝึกอาชีพแก่แรงงานอิสระ รวมถึงการให้ความคุ้มครองแรงงานทั้งในระบบและนอกระบบ ซึ่งผมในฐานะผู้ผลักดันและขับเคลื่อนการทำงานของกระทรวงแรงงานเพื่อให้พี่น้องผู้ใช้แรงงานทุกคนมีคุณภาพชีวิตที่ดีขึ้น พร้อมที่จะดูแลช่วยเหลือผู้ใช้แรงงานทุกคนในทุกมิติ ด้วยความมุ่งมั่นและตั้งใจ สำหรับข้อเรียกร้องของพี่น้องผู้ใช้แรงงานทุกกลุ่มจะดำเนินการตามกระบวนต่าง ๆ ให้เร็วที่สุด ซึ่งผมได้มอบหมายให้กรมสวัสดิการและคุ้มครองแรงงานพิจารณาดำเนินการตามข้อเรียกร้องของผู้นำแรงงานโดยเร่งด่วนต่อไป
นายสุชาติ กล่าวต่อว่า ผมต้องขอขอบคุณพี่น้องผู้ใช้แรงงานที่มาสวัสดีปีใหม่ 2566 ในวันนี้ ผมยืนยันว่าจะใช้เวลาที่เหลืออยู่ตรงนี้ ทำเพื่อพี่น้องผู้ใช้แรงงานอย่างเต็มที่ ในฐานะ รมว.แรงงาน ให้ดีที่สุด พร้อมทั้งกำชับให้หน่วยงานในสังกัดกระทรวงแรงงานดำเนินงานตามภารกิจหน้าที่แต่ละหน่วยงานอย่างเต็มที่ เพื่อคุณภาพชีวิตของพี่น้องผู้ใช้แรงงานให้ดีขึ้น พร้อมเน้นย้ำว่าจะไม่ทิ้งพี่น้องผู้ใช้แรงงานไว้หลังข้าง เพราะพี่น้องแรงงานทุกคนถือว่าเป็นพลังในการขับเคลื่อนประเทศที่สำคัญอย่างยิ่ง และยินดีดูแลช่วยเหลือพี่น้องผู้ใช้แรงงานทุกคน หากพี่น้องแรงงานต้องเผชิญปัญหาด้านแรงงาน ผมก็พร้อมที่จะให้ความช่วยเหลือพี่น้องผู้ใช้แรงงานทุกระดับอย่างเต็มที่ อย่างไรก็ตาม กระทรวงแรงงานมุ่งมั่นทำงานเพื่อมุ่งเป้าให้พี่น้องแรงงานทุกกลุ่มทุกคน ได้รับการคุ้มครองและได้รับความเป็นธรรมตามสิทธิทางกฎหมายสอดคล้องกับสิทธิมนุษยชนอย่างเป็นรูปธรรมต่อไป
ด้านนายมานิตย์ พรมการีย์กุล ประธานสภาองค์การลูกจ้างแรงงานยานยนต์แห่งประเทศไทย กล่าวว่า ผมในนามผู้นำแรงงาน ขอขอบคุณท่าน รมว.แรงงาน ในฐานะผู้นำขับเคลื่อนการทำงานเพื่อพี่น้องผู้ใช้แรงงานในห้วงปี 2565 ที่ผ่านมา ซึ่งถือว่าท่านเป็นบุคคลสำคัญของพี่น้องผู้ใช้แรงงานทุกคน และเป็นส่วนสำคัญในการผลักดันนโยบายต่าง ๆ ทำให้พวกเราพี่น้องผู้ใช้แรงงานสัมผัสได้ถึงความจริงใจและจริงจังที่ท่าน รมว.แรงงาน มีความห่วงใยพวกเราทุกคน ผมรู้สึกประทับใจที่ท่าน รมว.แรงงาน อยู่เคียงข้างเสมอ และทุกครั้งที่พวกเราพี่น้องผู้ใช้แรงงานประสบกับปัญหาต่าง ๆ ด้านแรงงาน ท่านก็ยินดีที่จะยื่นมือเข้ามาช่วยพวกเราทุกคน จากวันแรกที่ท่านรมว.แรงงาน ได้เข้ามาดำรงตำแหน่ง จนถึงวันนี้ ท่านรมว.แรงงาน ได้ส่งเสริมการพัฒนาศักยภาพ กฎหมาย และสร้างผลงานใหม่ ๆ มาอย่างต่อเนื่อง ผมมุ่งหวังว่า ท่านรมว. แรงงาน จะได้กลับมาสานงานต่อที่ ได้ทำไว้ พวกเราผู้นำแรงงานจะเชียร์และให้กำลังใจท่านตลอดไป
+++++++++++++++++++
กองเผยแพร่และประชาสัมพันธ์
13 มกราคม 2566
วันเสาร์ที่ 14 มกราคม 2566
14/01/2566
ก.แรงงาน หนุนเด็กไทย รักเรียนรู้ พร้อมสู้งาน ร่วมจัดกิจกรรมเนื่องในวันเด็กแห่งชาติ ประจำปี 2566 ที่กระทรวงศึกษาธิการ
ก.แรงงาน หนุนเด็กไทย รักเรียนรู้ พร้อมสู้งาน ร่วมจัดกิจกรรมเนื่องในวันเด็กแห่งชาติ ประจำปี 2566 ที่กระทรวงศึกษาธิการ
วันที่ 14 มกราคม 2566นายบุญชอบ สุทธมนัสวงษ์ ปลัดกระทรวงแรงงานร่วมงานวันเด็กแห่งชาติ ประจำปี 2566 โดยมีพล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม
เป็นประธานในพิธีเปิดงานวันเด็กแห่งชาติประจำปี 2566 ณ กระทรวงศึกษาธิการ เขตดุสิต กรุงเทพมหานคร
สำหรับวันเด็กแห่งชาติในปีนี้พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมได้มอบคำขวัญว่า “รู้หน้าที่ มีวินัย ใฝ่ความดี” ด้วยตระหนักว่า เด็กและเยาวชนเป็นทรัพยากรมนุษย์อันมีค่าและเป็นความหวังต่อการนำพาประเทศสู่อนาคต เด็กทุกคนจึงต้องรู้บทบาทหน้าที่ของตน
ในการศึกษาเพื่อเพิ่มพูนทักษะ ความรู้ ความสามารถ แสวงหาประสบการณ์ที่หลากหลายตามความถนัดและความสนใจอยู่เสมอ รวมทั้งมุ่งหวังให้เด็กทุกคนมีระเบียบวินัย มีความรับผิดชอบ เคารพและเชื่อฟังคำสั่งสอนของบิดามารดา ครูอาจารย์ ปฏิบัติตามกฎกติกาทางสังคม มีความโอบอ้อมอารี ช่วยเหลือสังคมในทุกโอกาส
โอกาสเดียวกันนี้นายบุญชอบ สุทธมนัสวงษ์ ปลัดกระทรวงแรงงานพร้อมด้วยผู้บริหารหน่วยงานในสังกัดกระทรวงแรงงาน ยังได้มอบของขวัญ ซึ่งเป็นสิ่งของเครื่องเขียน อุปกรณ์การเรียน อุปกรณ์กีฬา รวมทั้งของเด็กเล่น และขนม ให้แก่เด็กที่มาร่วมกิจกรรมเนื่องในวันเด็กแห่งชาติ ประจำปี 2566 ที่บูธของหน่วยงานในสังกัดกระทรวงแรงงานบริเวณภายในกระทรวงศึกษาธิการ สำหรับในปีนี้ภายในบูธกระทรวงแรงงาน มีกิจกรรมและของรางวัลมากกมาย อาทิ การเล่นเกมหมุนวงล้อ โยนห่วง จับสลาก ตอบคำถามแจกของรางวัลมากมาย ซึ่งได้รับความสนใจจากเด็กๆ เข้าร่วมกิจกรรมเป็นจำนวนมาก
“กระทรวงแรงงาน ได้ตระหนักในคุณค่าและคุณภาพชีวิตของเด็ก จึงได้ร่วมจัดกิจกรรมวันเด็กแห่งชาติขึ้นเพื่อส่งเสริมให้ “เด็กไทย รักเรียนรู้ พร้อมสู้งาน” ให้เด็กได้เรียนรู้ในสาขาที่ตนเองมีความถนัดและสนใจ เพื่อให้เรียนจบแล้วสามารถก้าวเข้าสู่ตลาดแรงงานได้อย่างมีคุณภาพ มีทักษะฝีมือ เป็นกำลังแรงงานที่ดีมีคุณภาพ และเนื่องในโอกาสวันเด็กแห่งชาติในปีนี้ ขอให้เด็กทุกคน ซึ่งเป็นทรัพยากรที่มีคุณค่ายิ่งของประเทศชาติ ตั้งใจ ขยัน ศึกษาเล่าเรียน หมั่นฝึกฝนตนเองอยู่เสมอ ตลอดจนปฏิบัติกิจกรรมต่างๆ ที่เป็นประโยชน์ให้เกิดทักษะและมีประสบการณ์ เพื่อที่จะนำความรู้ไปใช้ในการดำรงชีวิตอย่างมีความสุข สามารถพัฒนาชาติบ้านเมืองให้เจริญก้าวหน้าในอนาคตต่อไป”นายบุญชอบกล่าวทิ้งท้าย
+++++++++++++++++++
กองเผยแพร่และประชาสัมพันธ์
14 มกราคม 2566
วันเสาร์ที่ 14 มกราคม 2566
14/01/2566
รัฐบาลห่วงใยเด็กและเยาวชน จากภัยมิจฉาชีพในโซเชียลมีเดีย หลอกทำงาน ชวนลงทุน เตือนระมัดระวังการพูดคุยคนแปลกหน้า อย่าหลงเชื่อโอนเงินโดยง่าย แนะผู้ปกครองดูแลใกล้ชิด
รัฐบาลห่วงใยเด็กและเยาวชน จากภัยมิจฉาชีพในโซเชียลมีเดีย หลอกทำงาน ชวนลงทุน เตือนระมัดระวังการพูดคุยคนแปลกหน้า อย่าหลงเชื่อโอนเงินโดยง่าย แนะผู้ปกครองดูแลใกล้ชิด โรงเรียนให้ความรู้สร้างภูมิคุ้มกัน หน่วยงานเกี่ยวข้องบังคับใช้กฎหมายเด็ดขาด
วันที่ 14 มกราคม 2566 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า จากที่ปัจจุบันประชาชนโดยเฉพาะเยาวชนได้ใช้เวลาอยู่กับเครื่องมือสื่อสารและโลกออนไลน์มากขึ้นและมีความสนใจหารายได้รูปแบบต่าง ๆ ผ่านโซเชียลมีเดีย จึงเพิ่มโอกาสเผชิญกับอาชญากรรมทางไซเบอร์ ถูกหลอกลวงจากมิจฉาชีพที่แฝงตัวอยู่ในโลกออนไลน์มากขึ้นตามไปด้วย ซึ่งรัฐบาลมีความห่วงใยและขอย้ำเตือนให้ประชาชนระมัดระวังภัยที่มาในรูปแบบต่าง ๆ อาจนำไปสู่ความสูญเสียทั้งทรัพย์สินและชีวิต เช่นกรณีเหตุเศร้าที่เกิดกับนักเรียนชั้น ม.3 ในพื้นที่ อ.ปากเกร็ด จ.นนทบุรี เมื่อไม่นานมานี้
ทั้งนี้ รัฐบาลโดยหน่วยงานที่เกี่ยวข้อง อาทิ กระทรวงดิจิทัลเพื่อเศรษฐกิจและสังคม กรมประชาสัมพันธ์ ได้เร่งประชาสัมพันธ์ผ่านช่องทางต่าง ๆ ให้ความรู้ประชาชนให้รู้เท่าทันเล่ห์เหลี่ยมของมิจฉาชีพในโซเชียลมีเดียโดยต่อเนื่อง แต่ด้วยการใช้โซเชียลมีเดียที่กว้างขวางของประชาชนหลายกลุ่มและช่วงวัย อาจทำให้ยังมีประชาชนบางส่วนที่ยังไม่รู้ ไม่เท่าทัน และตกเป็นเหยื่อของมิจฉาชีพ
น.ส.ไตรศุลี กล่าวว่า รัฐบาลจึงขอให้พ่อแม่ ผู้ปกครองดูแลสอดส่องการใช้โซเชียลมีเดียของบุตรหลาน เตือนให้ระมัดระวังมิจฉาชีพ การหลอกลวง กลโกงที่มาในรูปแบบต่าง ๆ โรงเรียน สถานศึกษามีการสอดแทรกความรู้ผ่านสื่อการสอน หรือช่องทางประชาสัมพันธ์ของสถานศึกษาให้เยาวชนรู้ถึงภัยที่มากับโลกออนไลน์และสามารถป้องกันตนเองได้ ตลอดจนหน่วยงานที่เกี่ยวข้องบังคับใช้กฎหมายต่อผู้กระทำผิดอย่างเด็ดขาด
โดยพฤติการณ์ของมิจฉาชีพในโซเชียลมีเดียถือเป็นความผิดทางอาญาที่มีโทษสูงหลายฐาน อาทิ ฉ้อโกงประชาชน ตามประมวลกฎหมายอาญา มาตรา 343 มีโทษจำคุก 5 ปี ปรับ 1 แสนบาท ความผิดตามพระราชบัญญัติ (พ.ร.บ.) ว่าด้วยการกระทําความผิดเกี่ยวกับคอมพิวเตอร์ (ฉบับที่ 2) พ.ศ. 2560 ฐานโดยทุจริต หรือโดยหลอกลวง นําเข้าสู่ระบบคอมพิวเตอร์ซึ่งข้อมูลคอมพิวเตอร์ที่บิดเบือน หรือปลอมไม่ว่าทั้งหมดหรือบางส่วน หรือข้อมูลคอมพิวเตอร์อันเป็นเท็จ โดยประการที่น่าจะเกิดความเสียหายแก่ประชาชน โทษจำคุก 5 ปี ปรับ 1 แสนบาท
“ปัจจุบันมิจฉาชีพได้แฝงมาในโลกออนไลน์จำนวนมากและหลายรูปแบบ โดยเฉพาะการชักชวนลงทุน หรือชักชวนให้ทำงาน เช่น ให้ดูยูทูป โซเชียลมีเดียแพลตฟอร์มต่าง ๆ เพื่อปั่นยอดวิว ก่อนโน้มน้าวชักชวนลงทุนและนำไปสู่การหลอกลวงทำให้เสียทรัพย์ จึงขอให้ประชาชนและเยาวชนระมัดระวัง ตรวจสอบบุคคลที่มาชักชวนทำงานหรือลงทุนอย่างรอบคอบ อย่าโอนเงินให้ใครโดยง่ายโดยเฉพาะคนแปลกหน้า” น.ส.ไตรศุลี กล่าว
วันจันทร์ที่ 16 มกราคม 2566
ดีอีเอส หารือ Apple แจ้งเตือนระงับข้อมูลผิดกฎหมายออนไลน์
ดีอีเอส หารือ Apple แจ้งเตือนระงับข้อมูลผิดกฎหมายออนไลน์
วันนี้ 16 ม.ค.66 ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) ต้อนรับผู้แทนจาก Apple Inc ในโอกาสเข้าพบหารือเกี่ยวกับประกาศกระทรวงดิจิทัลเพื่อเศรษฐกิจและสังคม เรื่องขั้นตอนการแจ้งเตือน การระงับการทำให้แพร่หลายของข้อมูลคอมพิวเตอร์และการนำข้อมูลคอมพิวเตอร์ออกจากระบบคอมพิวเตอร์ พ.ศ.2565 เพื่อระงับเนื้อหาข้อมูลเท็จ ความมั่นคง ลามกอนาจาร หลังรับแจ้งการกระทำผิด ณ ห้องประชุม 801 ชั้น 8 สป.ดศ.
____________________
วันจันทร์ที่ 16 มกราคม 2566
คกก.ควบคุมโรคจากการประกอบอาชีพฯ เห็นชอบ กม.กำหนดคุณสมบัติของหน่วยงานอื่นใดของรัฐในการขึ้นทะเบียนหน่วยบริการ
คณะกรรมการควบคุมโรคจากการประกอบอาชีพฯ เห็นชอบร่างประกาศกำหนดคุณสมบัติหน่วยงานอื่นใดของรัฐ     ในการขึ้นทะเบียนหน่วยบริการ และการแต่งตั้งคณะอนุกรรมการภายใต้คณะกรรมการควบคุมโรคจากการประกอบอาชีพฯเพิ่มเติม
คณะกรรมการควบคุมโรคจากการประกอบอาชีพฯ เห็นชอบร่างประกาศกำหนดคุณสมบัติหน่วยงานอื่นใดของรัฐ ในการขึ้นทะเบียนหน่วยบริการ และการแต่งตั้งคณะอนุกรรมการภายใต้คณะกรรมการควบคุมโรคจากการประกอบอาชีพฯเพิ่มเติม พร้อมรับทราบสถานการณ์โรคจากการประกอบอาชีพและโรคจากสิ่งแวดล้อม ห่วงสถานการณ์ฝุ่น PM2.5 อาจรุนแรงกว่าปี 2565
วันนี้ (16 มกราคม 2566) ณ กระทรวงสาธารณสุข นพ.ประพนธ์ ตั้งศรีเกียรติกุล ผู้ช่วยรัฐมนตรีประจำสำนักนายกรัฐมนตรีและที่ปรึกษารัฐมนตรีว่าการกระทรวงสาธารณสุข ได้รับมอบหมายจาก นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานการประชุมคณะกรรมการควบคุมโรคจากการประกอบอาชีพและโรคจากสิ่งแวดล้อม ครั้งที่ 1/2566 โดยมี นพ.ธเรศ กรัษนัยรวิวงค์ อธิบดีกรมควบคุมโรค กรรมการผู้ทรงคุณวุฒิ และคณะกรรมการจากหน่วยงานที่เกี่ยวข้องเข้าร่วมการประชุม
นพ.ประพนธ์ กล่าวว่า ปี 2566 กระทรวงสาธารณสุขได้วางยุทธศาสตร์ และกรอบการดำเนินงาน ภายใต้ พ.ร.บ.ควบคุมโรคจากการประกอบอาชีพและโรคจากสิ่งแวดล้อม พ.ศ. 2562 โดยเน้นการสื่อสารสร้างการรับรู้ ยกระดับการเฝ้าระวังดูแลสุขภาพประชาชน ให้ได้รับการดูแลอย่างทันท่วงที นำไปสู่การบังคับใช้กฎหมายอย่างเป็นรูปธรรม
นอกจากนี้ ที่ประชุมยังรับทราบสถานการณ์โรคจากการประกอบอาชีพและโรคจากสิ่งแวดล้อม ทั้งสถานการณ์ฝุ่น PM2.5 ที่คาดว่า จะมีความรุนแรงมากกว่าปี 2565 จากสภาพอุตุนิยมวิทยาและปรากฏการณ์ “ลานีญา” รวมทั้งพบว่า ในปี 2565 อัตราป่วยโรคจากการประกอบอาชีพ เช่น โรคพิษจากสารกำจัดศัตรูพืช โรคซิลิโคสิสจากฝุ่นซิลิกา โรคจากแอสเบสตอส (แร่ใยหิน) มีแนวโน้มจำนวนผู้ป่วยเพิ่มขึ้น และความก้าวหน้าการดำเนินงานภายใต้ พ.ร.บ.ควบคุมโรคจากการประกอบอาชีพฯ สามารถจัดทำอนุบัญญัติได้เกินเป้าหมาย มีการจัดตั้งหน่วยปฏิบัติการฯ หรือ EnvOcc CU แล้ว 58 จังหวัด มีแผนการสื่อสาร พ.ร.บ. มีการบูรณาการเพื่อพัฒนาโรงเรียนต้นแบบ ลดโรค “Safety school model” มีแผนฝึกปฏิบัติการนำร่องกลไกตาม พ.ร.บ. (Sandbox) ทั้งนี้ อยู่ระหว่างการนำเสนอร่างประกาศกระทรวงสาธารณสุข เรื่อง ชื่อหรืออาการสำคัญของโรคจากการประกอบอาชีพ ฉบับที่ 2 พ.ศ. …. และ เรื่อง ชื่อหรืออาการสำคัญของโรคจากสิ่งแวดล้อม ฉบับที่ 3 พ.ศ. …. ต่อคณะอนุกรรมการด้านกฎหมาย
โดยที่ประชุมมีมติเห็นชอบ 2 เรื่อง ได้แก่ 1. (ร่าง) ประกาศกระทรวงสาธารณสุข เรื่อง คุณสมบัติของหน่วยงานอื่นใดของรัฐที่จะดำเนินการขึ้นทะเบียนแก่หน่วยบริการอาชีวเวชกรรมหรือเวชกรรมสิ่งแวดล้อม ตามพระราชบัญญัติควบคุมโรคจากการประกอบอาชีพและโรคจากสิ่งแวดล้อม พ.ศ. 2562 พ.ศ. ... และ 2. การแก้ไขเพิ่มเติมองค์ประกอบคณะอนุกรรมการภายใต้คณะกรรมการควบคุมโรคจากการประกอบอาชีพฯ เพื่อให้การดำเนินงานคล่องตัว ต่อเนื่อง และมีประสิทธิภาพมากยิ่งขึ้น
******************************* 16 มกราคม 2566
วันจันทร์ที่ 16 มกราคม 2566
รัฐมนตรีว่าการกระทรวงวัฒนธรรมร่วมชมการแสดง รายการ "ผันผ่านกาลเวลา ล้ำเลอค่าโรงละคร" เนื่องในวาระปิดปรับปรุงโรงละครแห่งชาติ
รัฐมนตรีว่าการกระทรวงวัฒนธรรมร่วมชมการแสดง รายการ "ผันผ่านกาลเวลา ล้ำเลอค่าโรงละคร" เนื่องในวาระปิดปรับปรุงโรงละครแห่งชาติ
รัฐมนตรีว่าการกระทรวงวัฒนธรรมร่วมชมการแสดง รายการ "ผันผ่านกาลเวลา ล้ำเลอค่าโรงละคร" เนื่องในวาระปิดปรับปรุงโรงละครแห่งชาติ
เมื่อเร็วๆ นี้ นายอิทธิพล คุณปลื้ม รัฐมนตรีว่าการกระทรวงวัฒนธรรม ร่วมชมการแสดง รายการ “ผันผ่านกาลเวลา ล้ำเลอค่าโรงละคร" เนื่องในวาระปิดปรับปรุงโรงละครแห่งชาติ โดยมี นายพนมบุตร จันทรโชติ อธิบดีกรมศิลปากร นายสถาพร เที่ยงธรรม รองอธิบดีกรมศิลปากร ผู้บริหารกระทรวงวัฒนธรรม ผู้แทนจากหน่วยงานที่เกี่ยวข้อง และประชาชนเข้าร่วม ณ โรงละครแห่งชาติ เขตพระนคร กรุงเทพฯ
ในโอกาสนี้ กรมศิลปากร โดยสำนักการสังคีตได้จัดนิทรรศการประวัติความเป็นมาของโรงละครแห่งชาติ รวมทั้งภาพถ่ายเก่าเล่าถึงอดีตที่เกี่ยวข้องกับโรงละครแห่งชาติ การบรรเลง – ขับร้องและการแสดงรายการ “ผันผ่านกาลเวลา ล้ำเลอค่าโรงละคร”
ประกอบด้วย การบรรเลง - ขับร้อง ดนตรีสากล “สำเนียงเสียงฝรั่งหลวง งามโชติช่วงเพลงกรมศิลป์” การแสดงละคร เรื่องไกรทอง ตอนไกรทองรบชาละวัน และการแสดงโขน เรื่องรามเกียรติ์ ชุด “รามบดีจักรีวงศ์”
นอกจากนี้ ยังได้จัดการแสดงรายการ “เหมันต์เบิกบาน สุขสราญสังคีต” โครงการดนตรีสำหรับประชาชน ปีที่ 66 ซึ่งเป็นการแสดงประจำปีของสำนักการสังคีต เพื่อเผยแพร่และอนุรักษ์ศิลปวัฒนธรรม โดยมีการแสดงหลากหลายรูปแบบทั้งการแสดงโขน ละคร วิพิธทัศนา การบรรเลงดนตรีไทย ดนตรีสากล โดยศิลปินของสำนักการสังคีต กรมศิลปากร กำหนดจัดการแสดงทุกวันอาทิตย์ ระหว่างวันอาทิตย์ที่ 18 ธันวาคม 2565 ถึงวันอาทิตย์ที่ 26 มีนาคม 2566 เวลา 17.30 – 19.30 น. ณ สังคีตศาลา เวทีกลางแจ้ง บริเวณพิพิธภัณฑสถานแห่งชาติ พระนคร
วันจันทร์ที่ 16 มกราคม 2566
16/01/2566
เชิญชวนแท็กซี่ ปรับจูนมิเตอร์ พร้อมตรวจรับรอง อัตราค่าโดยสารใหม่ ที่สถานีกลางบางซื่อ (กรุงเทพอภิวัฒน์) 16 ม.ค.- 28 ก.พ.นี้
เชิญชวนแท็กซี่ ปรับจูนมิเตอร์ พร้อมตรวจรับรอง อัตราค่าโดยสารใหม่ ที่สถานีกลางบางซื่อ (กรุงเทพอภิวัฒน์) 16 ม.ค.- 28 ก.พ.นี้
เมื่อวันที่ 16 ม.ค.65 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี เปิดเผยว่า กระทรวงคมนาคม โดยกรมการขนส่งทางบก (ขบ.) อำนวยความสะดวกสำหรับผู้ขับรถแท็กซี่ในการปรับจูนมิเตอร์ให้ถูกต้อง ภายหลังมีประกาศปรับอัตราค่าโดยสารรถแท็กซี่ในเขตกรุงเทพมหานคร และได้ลงประกาศในราชกิจจานุเบกษาฯ แล้ว ซึ่งผู้ขับรถแท็กซี่ต้องนำมิเตอร์ไปปรับจูนมาตรค่าโดยสารที่บริษัทผู้จำหน่ายมิเตอร์ให้ถูกต้องตามประกาศฯ จากนั้นจึงนำมิเตอร์ที่ปรับจูนแล้วมาให้เจ้าหน้าที่ตรวจรับรองความถูกต้อง ที่สำนักงานขนส่งกรุงเทพมหานครพื้นที่ 5 ก่อนออกให้บริการประชาชน ตั้งแต่วันที่ 16 ม.ค. - 28 ก.พ.
น.ส.ไตรศุลี กล่าวว่า สำหรับรถแท็กซี่ที่จดทะเบียนในเขต กรุงเทพมหานคร ที่ยังไม่ทำการปรับจูนมิเตอร์ และผ่านการตรวจสอบรับรองความถูกต้อง จะยังไม่สามารถจัดเก็บค่าโดยสารราคาใหม่ได้ โดยกรมการขนส่งทางบก (ขบ.) ได้ร่วมมือกับ 4 บริษัทเอกชน อำนวยความสะดวกให้บริการปรับจูนมิเตอร์ และให้บริการตรวจสอบรับรองความถูกต้องของมิเตอร์ตามที่กฎหมายกำหนด ณ สถานีกลางบางซื่อ (สถานีกลางกรุงเทพอภิวัฒน์) เปิดให้บริการวันจันทร์ - เสาร์ ตั้งแต่เวลา 08.00 - 17.00 น.ระหว่างวันที่ 16 ม.ค. ถึง 28 ก.พ.66 นอกจากนี้ ผู้ขับแท็กซี่ที่ปรับจูนมิเตอร์แล้ว ก็สามารถนำมิเตอร์มารับรองความถูกต้อง ณ สถานีกลางบางซื่อ ได้เช่นกัน
น.ส.ไตรศุลี กล่าวว่า สำหรับการปรับขึ้นอัตราค่าโดยสารรถแท็กซี่ เนื่องจากไม่มีการปรับอัตราค่าโดยสารเป็นเวลานาน ประกอบกับราคาค่าเชื้อเพลิงและค่าครองชีพที่ปรับตัวสูงขึ้น จึงสมควรแก้ไขปรับปรุงประกาศกระทรวงคมนาคมที่เกี่ยวข้องกับการกำหนดอัตราค่าโดยสารรถแท็กซี่ที่จดทะเบียนในเขตกรุงเทพมหานครใหม่ ให้สอดคล้องกับสภาพเศรษฐกิจและสังคมในปัจจุบัน
วันจันทร์ที่ 16 มกราคม 2566
16/01/2566
The cabinet met on January 10, 2023
The cabinet met on January 10, 2023. Some of the resolutions are as follows:
Title: Draft Ministerial Regulation on Excise Tax Rate (No. …), B.E. …
The cabinet approved in principle the draft Ministerial Regulation on Excise Tax Rate (No. …), B.E. …, as proposed by Ministry of Finance.
Gist
The draft Ministerial Regulation on Excise Tax Rate (No. …), B.E. … is a revision to Ministerial Regulation on Excise Tax Rate, B.E. 2560 on excise tax rates for fermented liquor and distilled liquor, the detail of which is as follows:
List of Particulars
Excise Rates
Percentage Per Value
Per volume
Unit
Per unit
- Baht
Fermented Liquors (not for commercial purpose)
1. Beer
2. Wine and Sparkling wine made from grapes
3. Fermented fruit liquor with grapes or grapes wine as component
3.1 No more than 7 degree and and 0.330 liters
3.2 Other than (3.1)
4. Other types not (1),(2) and (3)
วันจันทร์ที่ 16 มกราคม 2566
16/01/2566
“กอช. ชวน ตี๋-หมวย แบ่งอั่งเปามาออม พร้อมเงินสมทบเพิ่ม เป็นอั่งเปาทวีคูณ เสริมมั่งมีตลอดชีพ”
กอช. เชิญชวนน้องๆ ที่มีอายุตั้งแต่ 15 ปีขึ้นไป แบ่งเงินอั่งเปามาออม ถือเป็นฤกษ์ดีตรุษจีน เริ่มต้นปีด้วยการวางแผนการเงิน สร้างวินัยการออม โดยสมัครเป็นสมาชิก หรือออมเงินต่อเนื่องกับ กอช.
กองทุนการออมแห่งชาติ หรือ กอช. เชิญชวนน้องๆ ที่มีอายุตั้งแต่ 15 ปีขึ้นไป แบ่งเงินอั่งเปามาออม ถือเป็นฤกษ์ดีตรุษจีน เริ่มต้นปีด้วยการวางแผนการเงิน สร้างวินัยการออม โดยสมัครเป็นสมาชิก หรือออมเงินต่อเนื่องกับ กอช. รับสิทธิ์รัฐสมทบเงินออมเพิ่มตามช่วงอายุ ช่วยเสริมความมั่นคงทางการเงินให้ลูกหลาน
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า เทศกาลตรุษจีนเป็นช่วงที่พี่น้องประชาชนไทยเชื้อสายจีนได้เฉลิมฉลองวันขึ้นปีใหม่ รวมทั้งเป็นช่วงเวลาที่เด็กๆ ได้รับอั่งเปาจากผู้ใหญ่ตามธรรมเนียมปฏิบัติมาอย่างต่อเนื่อง ในโอกาสเทศกาลมงคล กอช. จึงขอเชิญชวนน้องๆ หรือคุณพ่อคุณแม่ ผู้ปกครอง เริ่มต้นสร้างวินัยการออมให้กับลูกหลาน โดยการแบ่งเงินอั่งเปามาออมกับ กอช. ตั้งแต่ 50 บาทขึ้นไป สูงสุดไม่เกิน 13,200 บาทต่อปี ได้รับเงินสมทบเพิ่มตามช่วงอายุสูงสุด 100% หรือไม่เกิน 1,200 บาทต่อปี เป็นอั่งเปาเพิ่มพูนทวีคูณ เสริมความมั่นคงและมั่งมีตลอดชีพ กรณีน้องที่เป็นสมาชิก กอช. ได้เข้าทำงานในระบบเป็นข้าราชการหรือพนักงานประจำของเอกชน ยังสามารถส่งเงินออมกับ กอช. ต่อได้ ใช้ลดหย่อนภาษี พร้อมรับผลประโยชน์ตอบแทนจากการลงทุนต่อเนื่องทุกปี
สำหรับช่องทางในการสมัครและส่งเงินออมต่อเนื่อง ได้ที่แอปพลิเคชัน กอช. ไลน์ กอช. “@nsf.th” หรือหน่วยรับสมัครสมาชิกใกล้บ้านท่าน อาทิ ที่ว่าการอำเภอทั่วประเทศ สำนักงานคลังจังหวัด สถาบันการเงินชุมชน ตัวแทน กอช. ประจำหมู่บ้าน ธนาคารเพื่อการเกษตรและสหกรณ์การเกษตร ธนาคารออมสิน ธนาคารกรุงไทย ธนาคารอาคารสงเคราะห์ ธนาคารอิสลามแห่งประเทศไทย ทุกสาขา รวมทั้งไปรษณีย์ไทย สหกรณ์ชุมชนที่เข้าร่วม เซเว่น-อีเลฟเว่น เทสโก้โลตัส ตู้บุญเติม และเครือข่ายรับสมัครทั่วประเทศ สอบถามข้อมูลเพิ่มเติมได้ที่ สายด่วนเงินออม โทร. 02-049-9000
“คุณออม รัฐช่วยออม คุณได้บำนาญ”
วันจันทร์ที่ 16 มกราคม 2566
16/01/2566
รัฐบาลชวนเที่ยวงานวันเด็กแห่งชาติปี 2566 ณ ทำเนียบรัฐบาล
วันพฤหัสบดีที่ 12  มกราคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลเชิญชวนเด็กและเยาวชนเที่ยวงานวันเด็กแห่งชาติ ประจำปี 2566 ณ ทำเนียบรัฐบาล
ภายในงานมีกิจกรรมมากมาย เช่น เด็กและเยาวชนนั่งเก้าอี้นายกรัฐมนตรี
มีวิทยากรนำเยี่ยมชมตึกไทยคู่ฟ้าพร้อมเล่าประวัติความเป็นมา
กิจกรรมอ่านข่าวและกิจกรรมถ่ายภาพจำลองการแถลงข่าวโฆษกน้อยที่ศูนย์แถลงข่าวนารีสโมสร
รับชมการแสดงจากวิทยาลัยดุริยางคศิลป์ มหาวิทยาลัยมหิดล โรงเรียนประโคนชัย จ.บุรีรัมย์
สมาคมเยาวชนจิตอาสาพัฒนา และวงดนตรีกรมดุริยางค์ทหารบก กิจกรรมเล่นเกมรับของรางวัลมากมาย
นอกจากนี้ ยังมีขนมและเครื่องดื่มแจกฟรีตลอดงาน ผู้ปกครองพาบุตรหลานเที่ยวงานได้ในวันเสาร์ที่ 14 ม.ค.
2566 ตั้งแต่เวลา 8.00 – 16.00 น. ณ ทำเนียบรัฐบาล ถ.พิษณุโลก เขตดุสิต กทม.
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 16 มกราคม 2566
อนุมัติ ร่างกฎกระทรวงมาตรการเฝ้าระวังนักโทษเด็ดขาดหลังพ้นโทษ
วันศุกร์ที่ 13 มกราคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลเพิ่มมาตรการป้องกันสังคมจากเหตุความรุนแรง
โดยอนุมัติร่างกฎกระทรวงว่าด้วยมาตรการเฝ้าระวังนักโทษเด็ดขาดภายหลังพ้นโทษ
มาตรการคุมขังภายหลังพ้นโทษ และการคุมขังฉุกเฉิน พ.ศ. ...
กำหนดให้มีคณะกรรมการแต่ละเรือนจำไม่น้อยกว่า 5 คน
จัดทำรายงานจำแนกลักษณะของนักโทษเด็ดขาดซึ่งศาลมีคำพิพากษาว่าเป็นผู้กระทำความผิดเกี่ยวกับเพศ
ชีวิต ร่างกาย และเสรีภาพ ตามประมวลกฎหมายอาญา
พร้อมเสนอความเห็นถึงมาตรการและระยะเวลาเฝ้าระวังที่เหมาะสม
กรมราชทัณฑ์กำหนดมาตรการเฝ้าระวังภายในระยะเวลาไม่เกิน 2 ปีก่อนปล่อยตัวนักโทษแต่ละราย
โดยหากผู้ถูกเฝ้าระวังมีพฤติการณ์ควรสงสัยว่าจะก่อเหตุร้ายแก่บุคคลอื่นเจ้าพนักงานจะยื่นคำร้องต่อศาลให้มี
คำสั่งคุมขังฉุกเฉินภายใน 24 ชั่วโมง
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 16 มกราคม 2566
16/01/2566
“A money” เพิ่มช่องทางชำระเงินผ่าน “Krungthai NEXT” ยกระดับบริการ ตอบโจทย์ลูกค้ายุคดิจิทัล
“ธนาคารกรุงไทย”จับมือ“ไอร่า แอนด์ ไอฟุล” เปิดให้บริการรับชำระเงินบัตรกดเงินสด A money ผ่านแอปฯ Krungthai NEXT เพิ่มความสะดวก รวดเร็ว และปลอดภัย ชำระเงินออนไลน์ได้ทุกที่ทุกเวลา ตอบโจทย์ไลฟ์สไตล์ยุคดิจิทัล
นายยูจิ ฟุคาดะ (Mr.Yuji Fukada) ประธานเจ้าหน้าที่บริหาร บริษัท ไอร่า แอนด์ ไอฟุล จำกัด (มหาชน) ผู้ให้บริการบัตรกดเงินสด “เอมันนี่ (A money)” ภายใต้คอนเซ็ปต์ “A money บัดดี้เรื่องเงิน” กล่าวว่า บริษัทฯ มีนโยบายและให้ความสำคัญกับการพัฒนาบริการ ทั้งในด้านของการนำเทคโนโลยีที่ทันสมัยมาใช้ในการให้บริการ และเพิ่มช่องทางการให้บริการที่หลากหลายอย่างต่อเนื่อง โดยล่าสุดบริษัทฯ ได้ร่วมมือกับธนาคารกรุงไทย เพื่ออำนวยความสะดวกให้กับลูกค้าในการชำระเงินบัตรกดเงินสด A money ผ่าน Krungthai NEXT ซึ่งปัจจุบันเป็นแอปพลิเคชันที่มีความปลอดภัยในการทำธุรกรรมทางการเงินที่ได้รับความนิยมจากประชาชนเป็นอย่างมาก
“บัตรกดเงินสด A money ดำเนินธุรกิจด้วยวิสัยทัศน์การเป็นผู้ให้บริการด้านสินเชื่อส่วนบุคคลที่เติบโตเร็วที่สุดในประเทศไทย และพร้อมก้าวขึ้นเป็นบริษัทที่ให้บริการด้านการเงินชั้นนำของประเทศที่สามารถตอบโจทย์ลูกค้าได้อย่างครบวงจร ที่ผ่านมา ได้มีการร่วมมือกับพันธมิตรหลากหลาย เพื่ออำนวยความสะดวกให้กับลูกค้า สำหรับการเพิ่มช่องทางการชำระเงินสำหรับลูกค้าบัตรกดเงินสด A money ผ่าน Krungthai NEXT ซึ่งเป็นแอปพลิเคชันทางการเงินที่ได้รับความเชื่อถือและนิยมใช้กันอย่างแพร่หลาย สะดวกสบาย ปลอดภัย จ่ายออนไลน์ที่ไหนก็ได้ ตอบโจทย์การทำธุรกรรมทางการเงินสำหรับลูกค้าบัตรกดเงินสด A money ได้แบบไร้ขีดจำกัด” นายฟุคาดะ กล่าว
สำหรับวิธีการใช้งานสำหรับลูกค้าที่ต้องการชำระเงินผ่าน Krungthai NEXT เพียงติดตั้งแอปพลิเคชัน A money และ Krungthai NEXT (รองรับทั้งระบบปฏิบัติการ Android และ iOS) พร้อมลงทะเบียนให้ถูกต้องครบถ้วน หลังจากนั้น เข้าไปที่แอปพลิเคชัน A money กดเช็คยอดที่ต้องการชำระเลือกช่องทางการชำระแบบ “ชำระเงินผ่าน Mobile Banking” แล้วกดเลือกบัญชีเป็นธนาคารกรุงไทย กดดำเนินการต่อ หลังจากนั้น จะสลับไปที่แอปพลิเคชัน Krungthai NEXT ซึ่งสามารถใส่รหัสผ่าน และกดชำระเงิน ได้ทันที สอบถามข้อมูลเพิ่มเติมได้ที่ ศูนย์บริการลูกค้าสัมพันธ์ A money โทร. 0-2004-5000
นางสาวสุพร สุนทรโรหิต Chief Business Innovation Officer บริษัท อินฟินิธัส บาย กรุงไทย จํากัด ผู้พัฒนาแอปพลิเคชัน “Krungthai NEXT” กล่าวว่า ธนาคารกรุงไทยและบริษัท อินฟินิธัสฯ มุ่งมั่นพัฒนาเทคโนโลยีและนวัตกรรมทางการเงิน พร้อมร่วมมือกับพันธมิตรทุกกลุ่ม ทั้งภาครัฐและเอกชน เพื่อยกระดับบริการให้ตอบโจทย์ลูกค้าในทุกมิติ โดยเฉพาะบริการด้านการชำระเงิน ซึ่งเป็น 1 ใน 5 Ecosystem ที่ธนาคารให้ความสำคัญ โดยความร่วมมือกับบริษัท ไอร่า แอนด์ ไอฟุล ในการรับชำระเงินบัตรกดเงินสด A money ผ่าน Krungthai NEXT ในครั้งนี้ นับเป็นก้าวสำคัญในการสร้างประสบการณ์ที่ดีให้กับลูกค้า A money ทั่วประเทศ ช่วยให้การชำระเงินสะดวก รวดเร็ว สากล ทำรายการได้ทุกที่ทุกเวลา บนมาตรฐานความปลอดภัยระดับสากล ตอบโจทย์วิถีชีวิตยุคใหม่ที่มุ่งทำธุรกรรมการเงินผ่านช่องทางดิจิทัล
วันจันทร์ที่ 16 มกราคม 2566
กรมเจ้าท่า คุมเข้มความปลอดภัยทางน้ำทั่วประเทศ
...
กรมเจ้าท่า คุมเข้มความปลอดภัยทางน้ำทั่วประเทศ
จากนโยบายรัฐบาล และกระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ) ได้มอบหมายให้กรมเจ้าท่าดูแลด้านความปลอดภัยและอำนวยความสะดวก ให้กับพี่น้องประชาชนในการเดินทางทางน้ำทั่วประเทศ
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม เปิดเผยว่า ศูนย์ปลอดภัยทางน้ำกรมเจ้าท่า ได้ตรวจสอบ พร้อมสรุปรายงานสถานการณ์ทางน้ำ วันที่ 15 มกราคม 2566แบ่งเป็นส่วนกลาง แม่น้ำเจ้าพระยา เรือด่วนเจ้าพระยาให้บริการ 44 เที่ยว ผู้โดยสาร 3,055 คน เรือไฟฟ้าเจ้าพระยา ให้บริการ 36 เที่ยว ผู้โดยสาร 1,450 คน เรือโดยสารข้ามฟาก ให้บริการ 851 เที่ยว ผู้โดยสาร 17,847 คน เรือภัตตาคาร ให้บริการ 32 เที่ยว ผู้โดยสาร 6,194 คน คลองแสนแสบ เรือโดยสารคลองแสนแสบให้บริการ 68 เที่ยว ผู้โดยสาร 5,973 คน และในส่วนภูมิภาค มีเรือโดยสาร ให้บริการ 3,788 เที่ยว ผู้โดยสาร 143,275 คน
ทั้งนี้ จากมาตรการด้านความปลอดภัยทางน้ำ กรมเจ้าท่าได้จัดเรือตรวจการณ์พร้อมเจ้าหน้าที่ออกตรวจตราความปลอดภัย ทั้งในแม่น้ำเจ้าพระยา และคลองแสนแสบพบว่ามีผู้ใช้บริการเรือด่วนเจ้าพระยา เรือโดยสารข้ามฟากพอประมาณ เรือโดยสารให้บริการตามรอบการเดินเรือ สามารถระบายผู้โดยสารได้อย่างต่อเนื่อง พร้อมจัดเรือตรวจการณ์ และเจ้าหน้าที่อำนวยความสะดวกให้กับพี่น้องประชาชนตามท่าเรือต่างๆ และตรวจสอบความพร้อมของเรือโดยสาร ท่าเรือโดยสาร และคนประจำเรือ รวมทั้งอุปกรณ์ช่วยชีวิตต่างๆ ก่อนออกเดินเรือ ตามมาตรการความปลอดภัยที่กรมเจ้าท่ากำหนด และในส่วนภูมิภาคเขต 1-7 /สาขา มีการจัดตั้งจุดอำนวยความสะดวก พร้อมจัดเจ้าหน้าที่ในการให้บริการแก่นักท่องเที่ยวที่มาใช้บริการตามท่าเรือต่างๆ ตรวจสอบความพร้อมของเรือโดยสาร ท่าเรือโดยสาร และคนประจำเรือ รวมทั้งอุปกรณ์ช่วยชีวิตต่างๆ ก่อนออกเดินเรือ ตามมาตรการความปลอดภัย รวมถึงประชาสัมพันธ์ให้ผู้ควบคุมเรือคอยติดตามรายงานสภาพอากาศจากกรมอุตุนิยมวิทยาอย่างใกล้ชิด หากประชาชนท่านใดพบเห็นเหตุการณ์ความไม่ปลอดภัยทางน้ำ โทรสายด่วนกรมเจ้าท่า 1199 ตลอด 24 ชั่วโมง
วันจันทร์ที่ 16 มกราคม 2566
GISTDA จัดงานวันเด็กฯสุดปัง บรรดาผู้ปกครองพาลูกจูงหลานสวมแมสตามมาตรการโควิด-19 ท่องอวกาศที่ Space Inspirium ทะลุกว่า 3,000 คน
GISTDA จัดงานวันเด็กฯสุดปัง บรรดาผู้ปกครองพาลูกจูงหลานสวมแมสตามมาตรการโควิด-19 ท่องอวกาศที่ Space Inspirium ทะลุกว่า 3,000 คน
สุดคึกคักตั้งแต่เช้าถึงบ่ายกับกิจกรรมวันเด็กแห่งชาติประจำปี 2566 ที่ GISTDA จัดขึ้น ณ Space Inspirium อำเภอศรีราชา จังหวัดชลบุรี โดยโซนที่ได้รับความสนใจมากที่สุดหนีไม่พ้นโซน GRAVITY ที่เพิ่งเปิดใหม่ในวันนี้ ด้านนางสาวปราณปริยา วงค์ษา ผู้อำนวยการสำนักพัฒนาเครือข่ายองค์ความรู้ของGISTDA กล่าวว่า ภูมิใจมากที่กิจกรรมต่างๆ ที่ GISTDA นำมามอบให้กับเด็กๆ ในวันเด็กแห่งขาติปีนี้ได้รับการตอบรับเป็นอย่างดีจากผู้ปกครองและน้องๆหนูๆ ซึ่งทำให้เรามองเห็นถึงความสนใจและศักยภาพของเด็กไทยที่มีความรู้ความสามารถที่หลากหลาย กล้าคิด กล้าแสดงออก และพยายามเข้าถึงในทุกๆ กิจกรรมด้านเทคโนโลยีอวกาศและภูมิสารสนเทศที่ไม่ได้จำกัดแค่กลุ่มคนในเขตกรุงเทพฯ เท่านั้น แต่ยังรวมถึงส่วนภูมิภาคอีกด้วย ซึ่งสอดรับกับเป้าหมายการพัฒนากำลังคนด้านเทคโนโลยีอวกาศและภูมิสารสนเทศของประเทศ
วันจันทร์ที่ 16 มกราคม 2566
ชาวกทม.ห้ามพลาด!“จุรินทร์”Kick off พาณิชย์ลดราคา!ยกทัพสินค้าร่วม 1,000 รายการ ลดสูงสุด 60% ขายถูกทั่วกรุงเทพฯ เริ่มบางขุนเทียน 16-18 ม.ค.นี้
วันที่ 16 มกราคม 2566 เวลา 10.00 น. นายจุรินทร์ ลักษณวิศิษฏ์  รองนายกรัฐมนตรีและรัฐมนตรีว่าการกระทรวงพาณิชย์ เป็นประธานเปิดงานพาณิชย์ลดราคา! ช่วยประชาชน@กทม.
พร้อมด้วยนายบุณย์ธีร์ พานิชประไพ เลขานุการรัฐมนตรีว่าการกระทรวงพาณิชย์ นายกีรติ รัชโน ปลัดกระทรวงพาณิชย์ นายวัฒนศักย์ เสือเอี่ยม อธิบดีกรมการค้าภายใน นางดรุณวรรณ ชาญพิพัฒนชัย คณะที่ปรึกษารัฐมนตรีว่าการกระทรวงพาณิชย์ และนายสารัช ม่วงศิริ สมาชิกสภากรุงเทพมหานครเขตบางขุนเทียน ที่บริเวณถนนด้านข้างสํานักงานเขตบางขุนเทียน
นายจุรินทร์ กล่าวว่า โครงการพาณิชย์ลดราคา!ช่วยประชาชน ดำเนินการมาจนถึง Lot ที่ 22 สามารถลดภาระค่าครองชีพให้กับพี่น้องประชาชนทั้งประเทศ รวม 22 Lot กว่า 10,000 ล้านบาทในช่วงที่ผ่านมา อย่างน้อยในยามที่โลกประสบภาวะเงินเฟ้อและประเทศไทยเป็นประเทศหนึ่งที่ได้รับผลกระทบราคาพลังงานสูงขึ้นมากเป็นต้นทุนการผลิต ประเทศไทยถือเป็นประเทศหนึ่งในไม่กี่ประเทศที่ตัวเลขเงินเฟ้ออยู่ในระดับต่ำกว่าหลายประเทศในโลก โครงการพาณิชย์ลดราคา!ช่วยประชาชนคือโครงการที่เป็นรูปธรรมที่กระทรวงพาณิชย์โดยกรมการค้าภายในจัดทำขึ้นภายใต้นโยบายที่ตนมอบและมีส่วนลดภาระค่าครองชีพได้เยอะในช่วงที่ผ่านมา
“วันนี้เป็นอีกหนึ่งในโครงการพาณิชย์ลดราคา!ช่วยประชาชนจัดขึ้นทั่วประเทศ ซึ่งมี 2 โครงการในช่วงนี้ คือ พาณิชย์ลดราคา! ช่วยประชาชน Lot 22 (New Year Grand Sale 2023) จัดตั้งแต่วันที่ 21 ธ.ค.65 ถึง 31 ม.ค. 66 และในกรุงเทพมหานครจะจัดพาณิชย์ลดราคา! 5 จุด รวมทั้งทั่วประเทศทุกจังหวัด วันนี้เป็นการจัดลดราคาที่เขตบางขุนเทียน จะมีส่วนช่วยลดภาระค่าครองชีพให้กับพี่น้องประชาชนในเขตบางขุนเทียนรวมทั้งฝั่งธนบุรีที่สะดวกมาจับจ่ายใช้สอยที่นี่
โครงการนี้ลดราคาสูงสุดถึง 60% มีบูธจำหน่ายสินค้าราคาถูก 150-200 บูธ มีสินค้ามากกว่า 1,000 รายการ จะช่วยบรรเทาความเดือดร้อนให้กับพี่น้องประชาชนชาวกรุงเทพฯได้ไม่น้อยในบริเวณฝั่งธนบุรี” รองนายกรัฐมนตรีและรัฐมนตรีว่าการกระทรวงพาณิชย์กล่าว
นอกจากนี้นายจุรินทร์ได้ให้สัมภาษณ์ผู้สื่อข่าวต่อว่า สำหรับสินค้าไฮไลต์ เช่น น่องไก่ติดสะโพก 55 บาท/กก. ข้าวสารหอมมะลิถุงละ 5 กก. ราคา 120 บาท น้ำมันพืช ขวดละ 45 บาท ไข่ไก่เบอร์ 2-3 แผงละ 30 ฟอง ราคา 90 บาท( 3 บาท/ฟอง) รวมทั้งสินค้าอื่นอีกเยอะ ซึ่งทำมาต่อเนื่อง และราคาสินค้าในช่วงนี้ได้ปรับลดลงมา นอกจากนี้มีการคาดการณ์ว่าปี 66 เงินเฟ้อจะมีแนวโน้มปรับลดลงมา และเราจะกำกับราคาที่เป็นธรรมไม่ให้เอาเปรียบผู้บริโภค ถ้าพบว่ามีการขึ้นราคาเอาเปรียบผู้บริโภคจะดำเนินคดีข้อหาค้ากำไรเกินควร ซึ่งโทษจำคุกไม่เกิน 7 ปีปรับไม่เกิน 140,000 บาท หรือทั้งจำทั้งปรับและช่วงตรุษจีนได้เตรียมความพร้อมในการเข้าไปดูแลราคาสินค้าในการจับจ่ายใช้สอยในช่วงตรุษจีน ไม่ให้ฉวยโอกาสขึ้นราคา และกระทรวงพาณิชย์จะไปจัดกิจกรรมให้คนไทยเชื้อสายจีนทั่วประเทศที่สามย่านต่อไป ซึ่งกระทรวงพาณิชย์ให้ความสำคัญในการเข้าไปกำกับดูแลราคาสินค้าที่เกี่ยวข้องกับเรื่องนี้
วันจันทร์ที่ 16 มกราคม 2566
16/01/2566
ออมสินปลื้มแคมเปญกระตุ้นเยาวชนรักการออม วันเด็กแห่งชาติ คึกคัก ฝากเงินรับกระปุกออมสิน ตุ๊กตาล้มลุก ยอดพุ่งกว่า 1 แสนใบทั่วประเทศ
ผู้อำนวยการธนาคารออมสิน นำคณะผู้บริหารร่วมกิจกรรมมอบความสุขให้กับเด็กๆ เนื่องในวันเด็กแห่งชาติประจำปี 2566 ณ ธนาคารออมสินสำนักงานใหญ่ โดยเฉพาะกิจกรรมฝากเงินที่ธนาคารมุ่งมั่นสนับสนุนให้เยาวชนรักการออม  และได้จัดแคมเปญฝากเงินรับกระปุกออมสิน
วันนี้ (14 ม.ค.2566) นายวิทัย รัตนากร ผู้อำนวยการธนาคารออมสิน นำคณะผู้บริหารร่วมกิจกรรมมอบความสุขให้กับเด็ก ๆ เนื่องในวันเด็กแห่งชาติประจำปี 2566 ที่จัดขึ้น ณ ธนาคารออมสินสำนักงานใหญ่ โดยเฉพาะกิจกรรมฝากเงินที่ธนาคารมุ่งมั่นสนับสนุนให้เยาวชนรักการออม และได้จัดแคมเปญฝากเงินรับกระปุกออมสินเนื่องในวันเด็กแห่งชาติมาอย่างต่อเนื่องเป็นประจำทุกปี ในปีนี้ได้ร่วมกับมูลนิธิออทิสติกไทย ให้ศิลปินเด็กออทิสติกของมูลนิธิฯ เป็นผู้วาดภาพลวดลายของกระปุกออมสิน “ตุ๊กตาล้มลุก” สำหรับแจกในงานวันเด็กปี 2566 ปรากฏว่าประสบความสำเร็จกับยอดลงทะเบียนจองสิทธิ์ฝากเงินรับกระปุก เมื่อวันที่ 9 ม.ค. - 12 ม.ค.2566 รวมกว่า 100,000 ใบ โดยเด็กทั่วประเทศได้พร้อมใจกันเดินทางไปฝากเงินในวันนี้ตามที่ลงทะเบียนไว้ล่วงหน้า และเข้าร่วมกิจกรรมวันเด็กแห่งชาติที่ธนาคารออมสินจัดขึ้นทั้งที่สำนักงานใหญ่ สำนักงานภาค และสาขาทั่วประเทศ รวมแล้วมากกว่า 20,000 คน
นอกเหนือจากกิจกรรมดังกล่าวแล้ว ผู้อำนวยการธนาคารออมสิน ยังได้มอบกระปุกออมสินให้กับเด็กที่มาฝากเงิน มอบเงินสนับสนุนผลงานให้ศิลปินจากมูลนิธิออทิสติกไทย จำนวน 3 ราย มอบทุนการศึกษาให้กับนักเรียนที่มีความประพฤติดี แต่ยากจน จำนวน 10 ทุน มอบทุนการศึกษาส่งเสริมการออมให้กับธนาคารโรงเรียน ที่มีจำนวนนักเรียนฝากเงินมากกว่า 80% จำนวน 3 ทุน และมอบทุนการศึกษาให้นักเรียนนายเรือชื่อ ธนาคาร นามสกุล ออมสิน อีก 1 ทุน เป็นต้น อีกทั้งยังมีกิจกรรมแจกกระปุกออมสิน ของที่ระลึกมากมาย เมื่อร่วมสนุกกับเกมต่าง ๆ ได้แก่ เกมแต่งแต้มสีสันกับ Art Story เกมโบว์ลิ่งพิชิต PM 2.5 และ เกม GSB Coin และเล่นเกมครบแล้วยังได้มอบรางวัลพิเศษรางวัลใหญ่ เป็น ทุนการศึกษา รถจักรยาน สกู๊ตเตอร์ เป็นต้น พร้อมแจกอาหารอิ่มอร่อย น้ำดื่ม และขนม ฟรี ตลอดงาน นอกจากนี้ ธนาคารยังได้สนับสนุนกระปุกออมสินในกิจกรรมวันเด็กที่หน่วยงานต่างๆ จัดขึ้น จำนวนมากกว่า 30,000 ชิ้นอีกด้วย
ธนาคารออมสิน ในฐานะสถาบันเพื่อการออม เป็นกำลังหลักสำคัญของประเทศในการปลูกฝังให้เด็กรักการออม รู้จักการวางแผนทางการเงิน การเตรียมพร้อมเสมอสำหรับวันข้างหน้า เพราะเด็กในวันนี้ คือทุนมนุษย์ที่มีคุณภาพในอนาคต สังคมจะเข้มแข็ง/ยั่งยืนได้นั้น ต้องส่งเสริมให้เด็กและเยาวชนเติบโตมาอย่างดี เพื่อให้สอดคล้องกับคำขวัญวันเด็กปี 2566 “รู้หน้าที่ มีวินัย ใฝ่ความดี”
วันจันทร์ที่ 16 มกราคม 2566
16/01/2566
SME D Bank จัดเต็มร่วมงาน ‘มหกรรมร่วมใจแก้หนี้ฯ’ ครั้งที่ 4 จ.ชลบุรี มอบโปรโมชั่นช่วยครบจบในที่เดียว เติมทุนแถมฟรีบัตรเติมน้ำมัน 5,000 บาท
SME D Bank จัดเต็มเพื่อเอสเอ็มอีไทยให้บริการใน “มหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน” ครั้งที่ 4 ณ ศาลาประชาคมเทศบาลเมืองบ้านสวน จังหวัดชลบุรี ระหว่างวันที่ 20-22 มกราคม 2566
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank จัดเต็มเพื่อเอสเอ็มอีไทยให้บริการใน “มหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน” ครั้งที่ 4 ณ ศาลาประชาคมเทศบาลเมืองบ้านสวน จังหวัดชลบุรี ระหว่างวันที่ 20-22 มกราคม 2566 ช่วยเหลือผู้ประกอบการเอสเอ็มอีพลิกฟื้นเดินหน้าธุรกิจได้ดีอีกครั้ง ด้วยโปรโมชั่นสุดพิเศษ ได้แก่ 1.จ่ายครบ! จบเร็ว! ปรับเงื่อนไขผ่อนชำระ เช่น พักเงินต้น ลดค่างวด ขยายเวลาผ่อนชำระ แบ่งค่างวดตัดชำระเงินต้นสูงสุด 20% เป็นต้น 2.จ่ายหนี้หมด! ลดทันที! ปรับโครงสร้างหนี้ เช่น ลดอัตราดอกเบี้ย ลดค่างวด ขยายเวลาผ่อนชำระ หากต้องการปิดบัญชี รับสิทธิลดดอกเบี้ยค้างสูงสุด 100% หรือปรับโครงสร้างหนี้ลดสูงสุด 30% เป็นต้น และ 3.เติมทุนใหม่ไปต่อ! ผ่านสินเชื่อ SMEs Re-Start สนับสนุนเอสเอ็มอีทุกกลุ่มธุรกิจ อัตราดอกเบี้ยเริ่มต้น 5.5% ต่อปี วงเงินกู้สูงสุด 5 ล้านบาท ผ่อนนานสูงสุด 12 ปี ปลอดชำระเงินต้นสูงสุด 24 เดือน อีกทั้งจัดแคมเปญพิเศษ เมื่อยื่นกู้สินเชื่อที่ใช้หลักทรัพย์ค้ำประกัน วงเงินตั้งแต่ 5-50 ล้านบาท หากได้รับอนุมัติและทำสัญญาภายในวันที่ 28 ก.พ.66 รับฟรี "บัตรเติมน้ำมัน" มูลค่าสูงสุดถึง 5,000 บาท นอกจากนั้น มีบริการด้าน “การพัฒนา” ผ่านโครงการ “SME D Coach” ช่วยยกระดับธุรกิจ เพิ่มศักยภาพกิจการ ให้คำปรึกษาธุรกิจโดยโค้ชมืออาชีพ ฟรี รวมถึงจำหน่ายทรัพย์ NPA คุณภาพดี ทำเลดี ในราคาที่เข้าถึงง่าย สอบถามข้อมูลเพิ่มเติม Call Center 1357
วันจันทร์ที่ 16 มกราคม 2566
16/01/2566
มท.1 Kick-off เว็บแอปพลิเคชัน "เรียกช่าง" อำนวยความสะดวกข้อมูลช่างกว่า 8.5 พันคน ในด้านงานซ่อมแซม ต่อเติม ปรับปรุงบ้าน เพื่อพี่น้องประชาชน
มท.1 Kick-off เว็บแอปพลิเคชัน "เรียกช่าง" อำนวยความสะดวกข้อมูลช่างกว่า 8.5 พันคน ในด้านงานซ่อมแซม ต่อเติม ปรับปรุงบ้าน เพื่อพี่น้องประชาชน
วันนี้ (16 ม.ค. 66) เวลา 10.40 น. ที่กระทรวงมหาดไทย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานเปิดการใช้งานเว็บแอปพลิเคชัน "เรียกช่าง" เพื่ออำนวยความสะดวกประชาชนในการเรียกช่างผู้เชี่ยวชาญในการซ่อมแซมบ้านเรือน โดยมี นายนริศ ขำนุรักษ์ รัฐมนตรีช่วยว่าการกระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทย นายพงศ์รัตน์ ภิรมย์รัตน์ อธิบดีกรมโยธาธิการและผังเมือง ผู้บริหารระดับสูงของกระทรวงมหาดไทย ร่วมในงาน และผู้ว่าราชการจังหวัด นายอำเภอ ทั่วประเทศ ร่วมงานผ่านระบบ Video Conference และ DOPA Channel
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย (มท.1) กล่าวว่า ขอชื่นชมกรมโยธาธิการและผังเมืองที่ได้เล็งเห็นความสำคัญของพี่น้องประชาชนที่มีความต้องการปรับปรุงซ่อมแซมบ้านซึ่งเป็นงานขนาดเล็กและไม่สามารถที่จะหาช่างได้ หรือหากหาผู้รับจ้างมาซ่อมบ้านได้ก็อาจจะเป็นช่างที่ไม่มีคุณภาพ และอาจจะก่อให้เกิดความเสียหายต่อประชาชนเพิ่มมากขึ้น โดยการจัดทำเว็บแอปพลิเคชัน "เรียกช่าง" ในครั้งนี้ จะทำให้เกิดการเสริมสร้างความมั่นใจและการอำนวยความสะดวกให้กับพี่น้องประชาชนในการ "ค้นหาช่าง" ให้ตรงกับความต้องการและสามารถเรียกช่างมาให้บริการ
"ขอขอบคุณทุกคน ทุกฝ่ายที่เกี่ยวข้องในการสำรวจ รวบรวม คัดกรอง ข้อมูลช่าง เพื่อนำเข้าเป็นฐานข้อมูลช่างที่ประชาชนสามารถค้นหาและเลือกช่างที่มีคุณภาพได้ตรงตามความต้องการของประชาชน สะดวก และรวดเร็ว และขอเชิญชวนพี่น้องประชาชนที่ต้องการซ่อมแซมบ้าน โดยเฉพาะเล็ก ๆ น้อย ที่หาช่างไม่ได้หรือหายาก จะง่ายขึ้น ด้วยเว็บแอปพลิเคชัน "เรียกช่าง"" มท.1 กล่าวเพิ่มเติม
นายพงศ์รัตน์ ภิรมย์รัตน์ อธิบดีกรมโยธาธิการและผังเมือง กล่าวว่า เว็บแอปพลิเคชัน "เรียกช่าง" เป็นฐานข้อมูลที่ให้บริการประชาชนที่ต้องการหาช่างปรับปรุง ต่อเติม ซ่อมการบ้านแบบออนไลน์ได้อย่างสะดวก รวดเร็ว ลดเวลา ประหยัดค่าใช้จ่าย ตรงใจ ทั้งนี้ เพื่ออำนวยความสะดวกประชาชนที่มีความต้องการปรับปรุงบ้านซึ่งเป็นงานขนาดเล็กที่ไม่สามารถหาช่างได้หรือหาช่างได้แต่ไม่มีประสบการณ์ ไม่มีคุณภาพ โดยกรมโยธาธิการและผังเมือง ได้พัฒนาการให้บริการประชาชนผ่านเว็บแอปพลิเคชัน "เรียกช่าง" ด้วยการสำรวจข้อมูล คัดกรอง นำเข้าข้อมูลช่างที่มีฝีมือทั้ง 76 จังหวัด ซึ่งขณะนี้มีฐานข้อมูลช่างทั่วประเทศแล้ว 8,500 ราย ทั้งข้อมูลประสบการณ์ ที่อยู่ และเบอร์โทรศัพท์ติดต่อ และจะมีการนำเข้าอัพเดทข้อมูลอย่างต่อเนื่อง ทั้งนี้ พี่น้องประชาชนสามารถใช้งานเว็บแอปพลิเคชัน "เรียกช่าง" ได้ทาง https://webs-apps.dpt.go.th/riakchang/main.php
วันจันทร์ที่ 16 มกราคม 2566
16/01/2566
นายกฯ มอบสารเนื่องในโอกาสวันครู ปี 2566 ส่งความระลึกถึง ความปรารถนาดีมายังครูและบุคลากรทางการศึกษาทั่วประเทศ ย้ำ "ครู" คือผู้ที่มีบทบาทสำคัญในการพัฒนาเด็กเยาวชน
นายกฯ มอบสารเนื่องในโอกาสวันครู ปี 2566 ส่งความระลึกถึง ความปรารถนาดีมายังครูและบุคลากรทางการศึกษาทั่วประเทศ ย้ำ “ครู” คือผู้ที่มีบทบาทสำคัญในการพัฒนาเด็กเยาวชนให้เป็นทรัพยากรมนุษย์ที่มีคุณภาพและศักยภาพ เพื่อนำพาประเทศชาติสู่อนาคต
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เผยว่า วันนี้​ (16​ มกราคม​ 2566) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มอบสารเนื่องในโอกาสวันครู ครั้งที่ 67 พ.ศ. 2566 ผ่านทางสถานีโทรทัศน์ช่อง​ 9​ MCOT​ HD เวลา​ 06.30​ น.​ และสถานีวิทยุโทรทัศน์แห่งประเทศไทย​ ช่อง​ 11​ (NBT)​ กรมประชาสัมพันธ์​ เวลา​ 10.33​ น.​ ดังนี้
นายกรัฐมนตรีกล่าวว่า เนื่องในโอกาสวันครู วันที่ 16 มกราคม 2566 ได้เวียนมาบรรจบอีกวาระหนึ่ง ขอส่งความระลึกถึงและความปรารถนาดีมายังครูและบุคลากรทางการศึกษาทั่วประเทศ โดยนายกรัฐมนตรีย้ำว่า “ครู” คือผู้ที่มีบทบาทสำคัญในการพัฒนาเด็กและเยาวชนให้เป็นทรัพยากรมนุษย์ที่มีคุณภาพและศักยภาพ เพื่อนำพาประเทศชาติสู่อนาคต โดยนอกจากจะมีหน้าที่ในการอบรมสั่งสอน ถ่ายทอดวิชาความรู้และฝึกฝนทักษะประสบการณ์ในแขนงต่าง ๆ แล้ว ยังมีบทบาทสำคัญในการขัดเกลา บ่มเพาะและเป็นแบบอย่างที่ดีให้เด็กและเยาวชนเป็นผู้ที่มีความประพฤติดี มีคุณธรรมและมีหลักคิดที่ถูกต้อง รวมทั้งเป็นผู้มีความรับผิดชอบต่อชุมชน สังคม และประเทศชาติ รัฐบาลให้ความสำคัญกับครูและบุคลากรทางการศึกษาทุกคน โดยมุ่งเน้นการพัฒนา ทั้งสมรรถนะด้านการจัดการเรียนการสอน การพัฒนานวัตกรรมการเรียนรู้ และการบริหารการศึกษา ขณะเดียวกันก็คำนึงถึงคุณภาพชีวิตที่ดี เพื่อให้ครูและบุคลากรทางการศึกษาทำหน้าที่ของผู้ประสิทธิ์ประสาทวิชาความรู้ได้อย่างเต็มประสิทธิภาพ รวมทั้งเป็นพลังสำคัญที่จะขับเคลื่อนการศึกษาของชาติให้มีความก้าวหน้าอย่างมั่นคง
สำหรับในปีพุทธศักราช 2566 นายกรัฐมนตรี ได้มอบคำขวัญ “วันครู” ว่า “ครูดี ศิษย์ดี มีอนาคต” ซึ่งสะท้อนว่า คุณครูที่มีภูมิความรู้ดี ประพฤติตนดี มีความรับผิดชอบ มีคุณธรรม และมีความเมตตากรุณา จะเป็นแบบอย่างที่ดีและสร้างแรงบันดาลใจแก่ศิษย์ในการศึกษาใฝ่หาความรู้เพื่อพัฒนาตนเอง ช่วยให้ศิษย์คิดเป็น ทำเป็น และแก้ไขปัญหาได้ เติบโตเป็นผู้ใหญ่ที่ดี มีคุณภาพ คุณธรรมและมีความเจริญก้าวหน้าในชีวิต เป็นพลเมืองที่ดีของชาติในอนาคต
พร้อมกันนี้ นายกรัฐมนตรีกล่าวอวยพรขออาราธนาคุณพระศรีรัตนตรัย และอำนาจสิ่งศักดิ์สิทธิ์ทั้งหลาย อีกทั้งเดชะพระบารมีของพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี โปรดดลบันดาลประทานพรให้ครูและบุคลากรทางการศึกษาทุกท่านประสบแต่ความสุข ความเจริญ มีสุขภาพกาย สุขภาพใจที่สมบูรณ์แข็งแรง มีความเจริญก้าวหน้าในหน้าที่ราชการ และสัมฤทธิผลในสิ่งที่พึงปรารถนาทุกประการโดยทั่วกัน
วันจันทร์ที่ 16 มกราคม 2566
16/01/2566
บสย. รับตรุษจีน ลุยแก้หนี้ ฟื้นกิจการ SMEs ชลบุรี 20-22 ม.ค. 66
บสย. พร้อมช่วย ลุยแก้หนี้ SMEs ชลบุรี ในงาน “มหกรรมร่วมใจแก้หนี้ : มีหนี้ต้องแก้ไข เริ่มต้นใหม่อย่างยั่งยืน” ครั้งที่ 4 ระหว่าง วันที่ 20-22 มกราคม 2566 ณ ศาลาประชาคม เทศบางเมืองบ้านสวน จังหวัดชลบุรี
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า งาน “มหกรรมร่วมใจแก้หนี้ : มีหนี้ต้องแก้ไข เริ่มต้นใหม่อย่างยั่งยืน” ครั้งที่ 4 จังหวัดชลบุรี ได้เชิญผู้ประกอบการ SMEs ในพื้นที่จังหวัดชลบุรีและใกล้เคียงเข้าร่วมกิจกรรม ซึ่งจะเป็นโอกาสดีของผู้ประกอบการ SMEs และภาคธุรกิจที่อยู่ในพื้นที่สำคัญทางเศรษฐกิจ การค้าการลงทุนเข้าที่กำลังต้องการขอคำปรึกษาทางการเงินเข้าร่วมงาน
ทั้งนี้กลุ่มเป้าหมาย ได้แก่ผู้ประกอบการ SMEs ทั้งที่เป็นลูกค้า บสย. ในปัจจุบัน และที่สนใจจะใช้บริการค้ำประกันสินเชื่อจาก บสย. เพื่อให้ได้รับโอกาสในการเข้าถึงสินเชื่อมากขึ้น ลูกค้าค้ำประกันกับ บสย. ที่ต้องการเข้าร่วมโครงการปรับปรุงโครงสร้างหนี้ ซึ่ง บสย. ได้เตรียมแพคเกจ บสย. พร้อมช่วย “ผ่อนน้อย เบาแรง” ช่วยบรรเทาภาระการผ่อนชำระ 3 ระดับตามความสามารถในการชำระหนี้ของลูกค้า มาให้คำแนะนำ พร้อมเงื่อนไข ผ่อนชำระที่ตอบโจทย์ และช่วยพยุงธุรกิจให้ลูกหนี้พร้อมไปต่อ อาทิ ตัดต้นก่อนตัดดอก ที่ช่วยให้หนี้ลด หมดหนี้เร็วขึ้น หรือ ดอกเบี้ย 0% เน้นตัดเงินต้น และระยะเวลาผ่อนนาน 7 ปี ช่วยให้ลูกหนี้กลับมาตั้งตัวและพยุงธุรกิจต่อไปได้ โดย บสย. ได้เปิดช่องทางลงทะเบียน ขอรับคำปรึกษาล่วงหน้าและขอตรวจสุขภาพการเงิน ได้ที่ LINE @tcgfirst
พบกับบูธ บสย. และ บสย. F.A. Center ศูนย์ที่ปรึกษาทางการเงิน SMEs ระหว่าง 20-22 ม.ค. 2566 เวลา 10.00 -18.00 น. ณ ศาลาประชาคม เทศบาลเมืองบ้านสวน จังหวัดชลบุรี
วันจันทร์ที่ 16 มกราคม 2566
16/01/2566
รัฐบาลกระตุ้นผู้ประกอบการใช้พลาสติกย่อยสลายได้อย่างต่อเนื่อง
วันอาทิตย์ที่ 15 มกราคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลขับเคลื่อนเศรษฐกิจควบคู่กับการรักษาสมดุลสิ่งแวดล้อมตามแนวนโยบายเศรษฐกิจ BCG
โดยดำเนินมาตรการภาษีกระตุ้นการใช้พลาสติกที่ย่อยสลายได้ทางชีวภาพอย่างต่อเนื่อง
ซึ่งเป็นการกำหนดให้ผู้ประกอบการสามารถนำรายจ่ายจากการซื้อผลิตภัณฑ์พลาสติกที่ย่อยสลายได้ทางชีวภา
พและได้รับการรับรองผลิตภัณฑ์จากสำนักงานเศรษฐกิจอุตสาหกรรม
ไปหักลดหย่อนภาษีเงินได้นิติบุคคลเป็นจำนวน 1.25 เท่าของค่าใช้จ่ายที่จ่ายไป ตั้งแต่วันที่ 1 ม.ค.2565 – 31
ธ.ค.2567โดยผู้ประกอบการสามารถดาวน์โหลดแบบฟอร์มการขอรับใบรับรองผลิตภัณฑ์พลาสติกที่ย่อยสลายได้ทางชีวภ
าพ ผ่านทางเว็บไซต์ www.oie.go.th สอบถามรายละเอียดเพิ่มเติมได้ทางอีเมล [emailprotected]
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี